title: Komisjoni rakendusmäärus (EL) 2017/2177, 22. november 2017, teenindusrajatistele ja raudteega seotud teenustele juurdepääsu kohta (EMPs kohaldatav tekst )

text:
               23.11.2017

               ET

               Euroopa Liidu Teataja

               L 307/1

         KOMISJONI RAKENDUSMÄÄRUS (EL) 2017/2177,
   22. november 2017,
   teenindusrajatistele ja raudteega seotud teenustele juurdepääsu kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu direktiivi 2012/34/EL, millega luuakse ühtne Euroopa raudteepiirkond, (1) eriti selle artikli 13 lõiget 9,
   ning arvestades järgmist:

               (1)

               Teenindusrajatistele juurdepääsu ja nendes rajatistes osutatavate teenuste kasutamist käsitlevaid direktiivi 2012/34/EL põhisätteid, nagu juurdepääsuõigusi käsitlevad sätted, taotluste käsitlemisega seotud põhimenetlusnormid ja teabe avaldamisega seotud nõuded, kohaldatakse kõikide teenindusrajatiste suhtes. Direktiivis 2012/34/EL on sätestatud ka erinevad eeskirjad teenindusrajatistes osutatavate eri liiki teenuste kohta. Need erinevused peaksid kajastuma ka käesolevas määruses.
               Direktiivi 2012/34/EL eesmärki ja kohaldamisala arvestades peaksid teenindusrajatistes osutatavatele teenustele juurdepääsu käsitlevad sätted hõlmama üksnes teenuseid, mis on seotud raudteeveoteenuste osutamisega.

               (2)

               Et vältida vähetähtsate teenindusrajatiste käitajate ebaproportsionaalset koormust, siis tundub asjakohane näha reguleerivate asutuste jaoks ette võimalus vabastada teenindusrajatiste käitajad käesoleva määruse kõikide või mõnede sätete kohaldamisest, välja arvatud teatavad sätted, mis käsitlevad kohustust avaldada teenindusrajatise kirjeldus, kui reguleeriv asutus leiab, et rajatis ei ole turu toimimise seisukohast strateegilise tähtsusega. Kui asjaomasel teenindusrajatiste turul tegutsevad mitmesugused käitajad, kes osutavad võrreldavaid konkureerivaid teenuseid, ja kui reguleeriv asutus leiab, et käesoleva määruse konkreetsed sätted võivad teenindusrajatiste turu toimimist negatiivselt mõjutada, peaks reguleerival asutusel olema ka õigus teha selliseid erandeid. Nii võib see olla näiteks juhul, kui raudteeveo-ettevõtja osutab teenuseid teisele raudteeveo-ettevõtjale, et abistada teda kaugemates asukohtades sellise koostöö raames, mis on vajalik majanduslike kulude tõttu, mida ta muidu peaks kandma.
               Reguleerivad asutused peaksid hindama erandite taotlusi eraldi iga juhtumi põhiselt. Kui reguleeriv asutus leiab kaebuse põhjal, mis on esitatud teenindusrajatisele või asjakohasele raudteega seotud teenusele juurdepääsu kohta, et asjaolude muutumise tõttu mõjutab eelnevalt tehtud erand negatiivselt raudteeveoteenuste turgu, siis peaks reguleeriv asutus erandi läbi vaatama ja vajaduse korral tühistama.
               Reguleerivad asutused peaksid tagama, et erandeid kohaldatakse kõikides liikmesriikides ühtselt; nad peaksid erandeid käsitlevate sätete kohaldamiseks töötama artikli 2 kohaldamise kuupäevaks välja ühised põhimõtted. Direktiivi 2012/34/EL artikli 57 lõike 8 kohaselt võib komisjon vajaduse korral võtta vastu meetmeid, milles sätestatakse sellised põhimõtted.
               Teenindusrajatiste käitajad, kes on vabastatud käesoleva määruse sätete kohaldamisest, peavad jätkuvalt järgima kõiki muid teenindusrajatistele juurdepääsu ja raudteega seotud teenuste kasutamist käsitlevaid eeskirju, mis on sätestatud direktiivis 2012/34/EL.

               (3)

               Euroopa Parlamendi ja nõukogu määrusega (EL) 2017/352 (2) luuakse sadamateenuste osutamise raamistik ja sadamate finantsläbipaistvuse ühised normid. Käesolevat määrust, milles on sätestatud üksikasjalik kord ja kriteeriumid, mida teenindusrajatiste käitajad ja taotlejad peavad järgima, tuleks kohaldada ka raudteealase tegevusega seotud mere- ja siseveesadamate rajatiste suhtes.
               Euroopa Parlamendi ja nõukogu direktiivis (EL) 2016/798 (3) määratakse kindlaks hoolduse eest vastutava üksuse kohustused. Käesolev määrus ei tohiks piirata kõnealuse direktiivi kohaldamist.

               (4)

               Teenindusrajatistele ja raudteega seotud teenustele juurdepääsu tingimuste ning kasutustasusid käsitleva teabe läbipaistvus on eeltingimus, mis võimaldab kõikidele taotlejatele mittediskrimineerivat juurdepääsu teenindusrajatistele ja nendes rajatistes osutatavatele teenustele. Varjatud hinnaalandused, mis räägitakse läbi iga taotlejaga eraldi, ilma et järgitaks samu põhimõtteid, võivad kahjustada teenindusrajatistele ja raudteega seotud teenustele mittediskrimineeriva juurdepääsu põhimõtet. Teenindusrajatise kirjelduses esitatud sellise teabe puhul, mis hõlmab kasutustasude vähendamise skeeme käsitlevaid põhimõtteid, tuleks siiski arvestada ärisaladuse hoidmise nõuetega.

               (5)

               Direktiiviga 2012/34/EL nõutakse, et teenindusrajatiste käitajad tagaksid mittediskrimineeriva juurdepääsu teenindusrajatistele ja nendes rajatistes osutatavatele teenustele. Kõnealust direktiivi kohaldatakse nii teenuste iseteeninduse kui ka teenindusrajatise käitaja poolt osutatavate teenuste puhul. Turu moonutamise või muu negatiivse arengu korrigeerimiseks peaks reguleerival asutusel olema võimalik nõuda, et teenindusrajatise käitaja avaks rajatise teenuste iseteeninduseks, tingimusel et see on õiguslikult ja tehniliselt võimalik ega sea ohtu vedude ohutust.

               (6)

               Kui teenindusrajatisele juurdepääsuks on vaja läbida eravalduses olev haru- või tupiktee, peaks teenindusrajatise käitaja andma eravalduses oleva haru- ja tupiktee kohta teavet. Selline teave peaks võimaldama taotlejal aru saada, kelle poole pöörduda, et taotleda sellele teele juurdepääsu vastavalt direktiivi 2012/34/EL artiklile 10.

               (7)

               Taristuettevõtjad peaksid hõlbustama teenindusrajatisi käsitleva teabe kogumist ja vähendama teenindusrajatiste käitajate halduskoormust, esitades selleks kergesti ligipääsetavas kohas, näiteks nende veebiportaalis, vastava vormi. Selle vormi peaksid teenindusrajatiste käitajatega konsulteerides koostama raudteesektor ja reguleeriv asutus. Teenindusrajatiste käitajad on kohustatud esitama taristuettevõtjatele kogu asjakohase teabe vastavalt direktiivi 2012/34/EL artikli 31 lõikele 10 ja IV lisa punktile 6. Kui taristuettevõtja, kelle võrgustikuga asjaomane rajatis on ühendatud, vabastatakse kohustusest avaldada võrgustiku teadaanne, tuleb teenindusrajatise kirjeldus esitada peamisele taristuettevõtjale, kelle on kindlaks määranud liikmesriik direktiivi 2012/34/EL artiklis 7f osutatud võrgustikus osalemise eesmärgil.

               (8)

               Teenindusrajatistele juurdepääsu tingimuste, teenindusrajatise mahtuvuse jaotamise ja rajatises raudteega seotud teenuste osutamise kohta võivad otsuseid teha eri üksused. Sellisel juhul käsitatakse kõiki asjaomaseid üksusi teenindusrajatise käitajana direktiivi 2012/34/EL tähenduses. Lisaks sellele peaks iga üksus vastama käesoleva määruse nõuetele selle osa puhul, mille eest nad vastutavad. Kui rajatist omab, haldab ja käitab mitu üksust, tuleks teenindusrajatise käitajana käsitada ainult neid üksusi, kes tegelikult vastutavad teabe andmise eest ning teenindusrajatisele juurdepääsu ja raudteega seotud teenuste kasutamise taotluste kohta otsuste tegemise eest.

               (9)

               Praegune praktika näitab, et paljudel juhtudel taotlevad teenindusrajatistele juurdepääsu sellised taotlejad nagu kaubasaatjad ja ekspediitorid. Siiski ei ole taotleja määratud raudteeveo-ettevõtjal teenindusrajatise käitajaga sageli lepingulist suhet. Seepärast tuleks selgitada, et mitte üksnes raudteeveo-ettevõtjatel, vaid ka teistel taotlejatel peaks olema õigus taotleda juurdepääsu teenindusrajatistele käesolevas määruses sätestatud tingimuste alusel, kuisiseriiklikus õiguses on selline võimalus ette nähtud. Käesolev määrus peaks olema selliste teenindusrajatiste käitajatele siduv, olenemata sellest, kas neil on lepinguline suhe raudteeveo-ettevõtjaga või teise taotlejaga, kellel on õigus taotleda teenindusrajatise mahtuvust vastavalt siseriiklikule õigusele.

               (10)

               Rongiliine ja teenindusrajatiste mahtuvust jaotavad sageli eri üksused. Seepärast on üksuste omavaheline suhtlus oluline graafikukohaste rongiliinide ja teenindusrajatistes kavandatud teenindusaegade kooskõla tagamiseks, et rongiliiklus oleks sujuv ja tõhus. Sama peaks kehtima ka siis, kui taotleja taotleb rajatises raudteega seotud teenuseid, mida osutatavad eri teenuseosutajad. Teenuste puhul, mis ei ole otseselt seotud raudteetaristu läbilaskevõimega, ei ole selline koostöö nõutav.

               (11)

               Tuvastamise ja jälgimisega ning saabumise ja lahkumise eeldatava ajaga seotud andmete vahetamine veoteenuseid tellivate üksuste, raudteeveo-ettevõtjate ja terminalide vahel peaks aitama parandada teenuse kvaliteeti ja logistikaahela kulutasuvust.

               (12)

               Nõuet, et ühise veebiportaali kaudu tehtaks kättesaadavaks teenindusrajatise olemasoleva mahtuvusega seotud üldine teave reaalajas, saab täita nii, et esitatakse teave selle kohta, kas rajatis on täis, rajatise järelejäänud mahtuvus on piiratud või rajatise järelejäänud mahtuvus on piisav, et täita igat liiki taotlusi. Selliste teenuste puhul nagu hooldus, mille jaoks tuleb sõiduk pikaks ajaks kasutusest eemaldada, ei pruugi seda teavet vaja olla. Maksimaalne tegevuslik mahtuvus võib olla väiksem kui maksimaalne teoreetiline mahtuvus. See tuleneb asjaolust, et vaja võib olla piisavat lisaaega, et osutada usaldusväärseid teenuseid sellistes olukordades nagu rongi hilinenud saabumine rajatisse või tegevushäired. Mahtuvuse näitaja peaks osutama olemasolevale tegevuslikule mahtuvusele.

               (13)

               Teenindusrajatiste käitajad ei peaks kohustama taotlejaid ostma rajatises osutatavaid teenuseid, mida taotleja ei vaja. See põhimõte ei tohiks siiski tähendada seda, et taotleja võib sundida rajatise käitajat lubama iseteenindust käitaja valdustes, kui käitaja osutab vastavat teenust viisil, mis on kooskõlas direktiiviga 2012/34/EL ja käesoleva määrusega.

               (14)

               Kui teenindusrajatise käitaja saab taotluse, mis on vastuolus teise taotlusega või juba jaotatud mahtuvusega, peaks teenindusrajatise käitaja kõigepealt kontrollima, kas täiendavat taotlust on võimalik täita, pakkudes erinevat teenindusaega, muutes jaotatud teenindusaega, kui asjaomane taotleja on sellega nõus, või võttes meetmeid, mis võimaldavad suurendada rajatise mahtuvust. Käitaja ei peaks olema kohustatud võtma selliseid meetmeid nagu lahtiolekuaegade muutmine või meetmeid, mis nõuaksid investeeringuid rajatise mahtuvuse suurendamiseks. Kui aga taotleja tagab investeeringukulude ja täiendavate kantud tegevuskulude katmise, peaks teenindusrajatise käitaja seda võimalust kaaluma.

               (15)

               Kui koordineerimismenetlusega ei ole olnud võimalik vastuolulisi taotlusi kooskõlastada, võib teenindusrajatise käitaja kohaldada vastuoluliste taotluste üle otsustamisel prioriteetsuskriteeriume. Need kriteeriumid peaksid olema mittediskrimineerivad ja läbipaistvad ning need tuleks avaldada teenindusrajatise kirjelduses, mille vaatab läbi reguleeriv asutus.

               (16)

               Mõiste „otstarbekas alternatiiv“ hõlmab eri elemente, sealhulgas eelkõige järgmist: füüsilised ja tehnilised näitajad, nagu rajatise asukoht, juurdepääsetavus maanteed, raudteed ja veeteed pidi või ühistranspordiga, rööpmevahe, rööbastee pikkus ja elektrifitseerimine; tegevusnäitajad, nagu lahtiolekuajad, mahtuvus rajatises ja selle ümbruses, juhtide väljaõppe nõuded, osutatavate teenuste ulatus ja liik; veoteenuste atraktiivsus ja konkurentsivõime, nagu marsruut, ühendused teiste transpordiliikidega ja veoaeg, ning majanduslikud aspektid, nagu mõju tegevuskuludele ja kavandatud teenuste kasumlikkus.

               (17)

               Teenindusrajatiste ehitamiseks on vaja märkimisväärseid investeeringuid ja kuna raudteede puhul on tegemist võrgustikega, siis on rajatiste ehitamise asukohale teatavad piirangud; selle tulemusel on paljusid teenindusrajatisi raske dubleerida. Kui teenindusrajatisele juurdepääsu taotlusi ei olnud võimalik pärast koordineerimismenetlust täita ja rajatis on lähedal ülekoormusele, peaks reguleerivatel asutustel olema võimalik nõuda, et teenindusrajatiste käitajad kehtestaksid meetmed rajatise kasutamise optimeerimiseks. Teenindusrajatise käitaja peaks määrama kindlaks selle eesmärgi saavutamiseks sobivad meetmed. Need võivad olla näiteks rahalised karistused, mida peavad maksma taotlejad, kes ei suuda kasutada neile antud juurdepääsuõigusi, või taotlejatele esitatav nõue loobuda teenindusrajatisele või raudteega seotud teenustele juurdepääsu õigustest, kui nad ei ole korduvalt ja tahtlikult suutnud selliseid õigusi kasutada või on häirinud teenindusrajatise tegevust või teist taotlejat.

               (18)

               Selleks et olemasolevaid rajatisi kõige paremini kasutada, tuleks avaldada teade, et rajatisi, mida ei ole kasutatud vähemalt kaks aastat, on võimalik käitada liisimise või rentimise teel, kui raudteeveo-ettevõtja väljendab huvi kasutada sellist rajatist tõendatud vajaduste alusel. Igal ettevõtjal, kes on sellise rajatise käitamisest huvitatud, peaks olema võimalus osaleda pakkumismenetluses ja esitada pakkumine rajatise käitamise ülevõtmiseks. Pakkumismenetlust ei ole vaja siiski alustada, kui on käimas ametlik protsess selle tegevuskoha raudteealase kasutuse tühistamiseks ja rajatist arendatakse ümber muuks otstarbeks kui teenindusrajatisena kasutamiseks.

               (19)

               Käesolevas määruses sätestatakse teenindusrajatiste käitajate jaoks uued eeskirjad. Need käitajad vajavad aega olemasolevate sisemenetluste kohandamiseks, et tagada täielik kooskõla kõikide käesoleva määruse nõuetega. Seepärast tuleks käesolevat määrust kohaldada alates 1. juunist 2019. See tähendab, et artikli 4 kohaselt nõutav teenindusrajatise kirjeldus või link asjakohasele teabele tuleb ette valmistada ja lisada esimest korda võrgustiku teadaandesse, mis on seotud 2020. aasta detsembrist algava liiklusgraafikuga.

               (20)

               Käesoleva määrusega ettenähtud meetmed on kooskõlas Euroopa ühtse raudteepiirkonna komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesolevas määruses sätestatakse üksikasjalik kord ja kriteeriumid, mida tuleb järgida direktiivi 2012/34/EL II lisa punktides 2, 3 ja 4 loetletud teenindusrajatistes osutatavatele teenustele juurdepääsu puhul.
   Kui käesoleva määruse sätetes osutatakse taotlejatele, tähendab see seda, et osutatakse raudteeveo-ettevõtjatele. Kui siseriikliku õigusega antakse muudele taotlejatele kui raudteeveo-ettevõtjatele õigus taotleda juurdepääsu teenindusrajatistele ja raudteega seotud teenustele, kohaldatakse käesoleva määruse asjakohaseid sätteid siseriikliku õiguse kohaselt ka nendele taotlejatele.
   Artikkel 2
   Vabastused
   1.   Lõikes 2 osutatud teenindusrajatiste käitajad võivad taotleda vabastust käesoleva määruse kõikide või mõnede sätete kohaldamisest, välja arvatud artikli 4 lõike 2 punktid a–d ja punkt m ning artikkel 5.
   Selliste teenindusrajatiste käitajad, mida kasutavad omal otstarbel üksnes ajaloolise raudtee käitajad, võivad taotleda vabastust käesoleva määruse kõikide sätete kohaldamisest.
   Sellised taotlused esitatakse reguleerivale asutusele ja neid tuleb nõuetekohaselt põhjendada.
   2.   Reguleerivad asutused võivad otsustada anda vabastuse nendele teenindusrajatiste käitajatele, kes käitavad järgmisi teenindusrajatisi või osutavad järgmisi teenuseid:

               —

               teenindusrajatised või teenused, mis ei ole raudteeveoteenuste turu toimimise seisukohast strateegilise tähtsusega, eriti mis puudutab rajatise kasutamise taset ning liikluse liiki ja mahtu, mida selline otsus võib mõjutada, ja rajatises pakutavate teenuste liiki;

               —

               teenindusrajatised või teenused, mida käitatakse või osutatakse konkurentsile rajatud turukeskkonnas, kus tegutsevad mitmesugused konkurendid, kes osutavad võrreldavaid teenuseid;

               —

               teenindusrajatised või teenused, mille puhul käesoleva määruse kohaldamine võib negatiivselt mõjutada teenindusrajatiste turu toimimist.

         3.   Reguleerivad asutused avaldavad iga otsuse, millega antakse lõikes 2 osutatud vabastus, oma veebisaidil kahe nädala jooksul pärast otsuse vastuvõtmist.
   4.   Kui lõikes 2 osutatud vabastuse andmise kriteeriumid ei ole enam täidetud, tühistab reguleeriv asutus vabastuse.
   5.   Reguleerivad asutused töötavad välja ja avaldavad lõikes 2 osutatud kriteeriumide kohaldamiseks ühised otsuste tegemise põhimõtted.
   Artikkel 3
   Mõisted
   Käesolevas määruses kasutatakse järgmisi mõisteid:
   1)   „põhiteenus“– teenus, mida osutatakse direktiivi 2012/34/EL II lisa punktis 2 loetletud teenindusrajatistes;
   2)   „raudteega seotud teenus“– direktiivi 2012/34/EL II lisa punktides 2, 3 ja 4 loetletud põhi-, lisa- ja abiteenused;
   3)   „teenindusrajatise kirjeldus“– dokument, milles esitatakse teenindusrajatistele ja raudteega seotud teenustele juurdepääsuks vajalik üksikasjalik teave;
   4)   „teenindusrajatise mahtuvus“– potentsiaal kasutada teenindusrajatist ja osutada teenust teatava aja jooksul, võttes arvesse teenindusrajatisse jõudmiseks ja sealt lahkumiseks kuluvat aega;
   5)   „koordineerimismenetlus“– menetlus, mille abil teenindusrajatise käitaja ja taotlejad püüavad lahendada olukordi, mille puhul teenindusrajatisele või raudteega seotud teenustele juurdepääsu vajadused on seotud sama teenindusrajatise mahtuvusega ega ole omavahel kooskõlas;
   6)   „ühendatud teenindusrajatised“– teenindusrajatised, mis asuvad üksteise kõrval ja mille puhul peab järgmisse rajatisse pääsemiseks läbima esimese rajatise;
   7)   „kontrolliv üksus“– asutus või ettevõtja, kes teenindusrajatise käitajat otseselt või kaudselt kontrollib ning kes samuti tegutseb ja kellel on turgu valitsev seisund siseriiklikul raudteeveoteenuste turul, kus kõnealust rajatist kasutatakse, või kes kontrollib otseselt või kaudselt sellist seisundit omavat teenindusrajatise käitajat ja raudteeveo-ettevõtjat;
   8)   „teenuste iseteenindus“– olukord, kus raudteeveo-ettevõtja osutab teenindusrajatise käitaja valdustes ise raudteega seotud teenust, tingimusel et rajatisele juurdepääs ja rajatise kasutamine teenuste iseteeninduseks kõnealuse raudteeveo-ettevõtja poolt on õiguslikult ja tehniliselt võimalik, ei sea ohtu vedude ohutust ning asjaomane teenindusrajatise käitaja pakub sellist võimalust;
   9)   „ümberkorraldus“– ametlik protsess, mille tulemusena kasutatakse teenindusrajatist muul eesmärgil kui raudteega seotud teenuste osutamiseks;
   10)   „sihtotstarbeline ühekordne taotlus“– teenindusrajatisele või raudteega seotud teenusele juurdepääsu taotlus, mis on seotud direktiivi 2012/34/EL artikli 48 lõikes 1 osutatud üksikut rongiliini hõlmava sihtotstarbelise ühekordse taotlusega;
   11)   „hilinenud taotlus“– teenindusrajatisele või raudteega seotud teenusele juurdepääsu taotlus, mis esitati pärast kõnealuse rajatise käitaja poolt taotluste esitamiseks kindlaksmääratud tähtpäeva.
   Artikkel 4
   Teenindusrajatise kirjeldus
   1.   Teenindusrajatiste käitajad koostavad teenindusrajatise kirjelduse selliste teenindusrajatiste ja teenuste kohta, mille eest nad vastutavad.
   2.   Teenindusrajatise kirjeldus sisaldab vähemalt järgmist teavet niivõrd, kui see on nõutav käesoleva määruse kohaselt:

               a)

               kõikide selliste rajatiste loetelu, kus raudteega seotud teenuseid osutatakse, kaasa arvatud teave nende asukoha ja lahtiolekuaegade kohta;

               b)

               teenindusrajatise käitaja peamised kontaktandmed;

               c)

               sellise teenindusrajatise tehniliste näitajate kirjeldus nagu tupik- või manöövri- või sorteerimisteed, tehnovarustus peale- ja mahalaadimiseks, pesemiseks ja hoolduseks ning olemasolev ladustamismaht; teave eravalduses olevate haru- ja tupikteede kohta, mis ei ole raudteetaristu osa, kuid mida vajatakse raudteeveoteenuste osutamiseks olulistele teenindusrajatistele juurdepääsuks;

               d)

               kõikide rajatises osutatavate raudteega seotud teenuste ja nende liigi (põhi-, lisa- või abiteenused) kirjeldus;

               e)

               raudteega seotud teenuste iseteeninduse võimalus ja selle suhtes kehtivad tingimused;

               f)

               teenindusrajatisele või rajatises osutatavatele teenustele juurdepääsu taotlemise menetlust käsitlev teave, kaasa arvatud taotluste esitamise tähtpäevad ja kõnealuste taotluste käsitlemise tähtajad;

               g)

               kui teenindusrajatiste käitajaid või raudteega seotud teenuse osutajaid on mitu, siis märge selle kohta, kas rajatistele või nendele teenustele juurdepääsuks on vaja esitada eraldi taotlused;

               h)

               teave teenindusrajatistele ja raudteega seotud teenustele juurdepääsu taotluste minimaalse sisu ja vormingu kohta või sellise taotluse vorm;

               i)

               kontrolliva üksuse otsese või kaudse kontrolli all olevate käitajate käitatavate teenindusrajatiste ja osutatavate raudteega seotud teenuste puhul vähemalt juurdepääsu näidislepingud ning üldtingimused;

               j)

               vajaduse korral teave käitaja IT-süsteemide kasutamise tingimuste kohta, kui taotlejad peavad selliseid süsteeme kasutama, ning tundlike ja äriandmete kaitse eeskirjad;

               k)

               artiklis 10 osutatud koordineerimismenetluse ja regulatiivsete meetmete ning artiklis 11 osutatud prioriteetsuskriteeriumide kirjeldus;

               l)

               teave teenindusrajatise tehniliste näitajate ja ajutiste mahtuvuspiirangute muudatuste kohta, mis võivad oluliselt mõjutada teenindusrajatise toimimist, kaasa arvatud teave kavandatud tööde kohta;

               m)

               teave teenindusrajatistele juurdepääsu tasude ja iga nendes osutatava raudteega seotud teenuse kasutamise tasude kohta;

               n)

               teave kasutustasude vähendamise skeeme käsitlevate põhimõtete kohta, võttes arvesse ärisaladuse hoidmise nõuet.

         Artikkel 5
   Teenindusrajatise kirjelduse avaldamine
   1.   Teenindusrajatiste käitajad teevad teenindusrajatise kirjelduse avalikult tasuta kättesaadavaks ühel järgmistest viisidest:

               a)

               avaldades selle oma veebiportaalis või ühises veebiportaalis ja esitades taristuettevõtjatele lingi, mis lisatakse võrgustiku teadaandesse;

               b)

               esitades taristuettevõtjatele asjakohase ja avaldamiseks valmis teabe, mis lisatakse võrgustiku teadaandesse.

         Kui taristuettevõtja, kelle võrgustikuga rajatis on ühendatud, vabastatakse kohustusest avaldada võrgustiku teadaanne vastavalt direktiivi 2012/34/EL artikli 2 lõikele 3 või 4, esitab teenindusrajatise käitaja asjakohase lingi või avaldamiseks valmis teabe peamisele taristuettevõtjale.
   2.   Taristuettevõtjad täpsustavad võrgustiku teadaandes või oma veebiportaalis teabe esitamise tähtpäeva või võrgustiku teadaandes avaldatava lingi eesmärgiga avaldada see direktiivi 2012/34/EL artikli 27 lõikes 4 osutatud kuupäevaks.
   Taristuettevõtjad esitavad raudteesektori ja reguleeriva asutuse koostööna 30. juuniks 2018 koostatava ühtse vormi, mida teenindusrajatiste käitajad võivad teabe esitamisel kasutada. Vorm vaadatakse üle ja seda ajakohastatakse vastavalt vajadusele.
   3.   Teenindusrajatiste käitajad ajakohastavad vajaduse korral teenindusrajatise kirjeldust. Nad teatavad igast teenindusrajatise kirjelduse asjakohasest muudatusest õigeaegselt taotlejatele, kes on juba taotlenud juurdepääsu või tellinud ühe või enama teenuse teenindusrajatises.
   4.   Kui teenindusrajatiste käitajaid või rajatises teenuste osutajaid on mitu, siis need käitajad või teenuseosutajad koordineerivad oma tegevust üksteisega, et:

               a)

               teha teenindusrajatiste kirjeldused ühes kohas kättesaadavaks või

               b)

               märkida teenindusrajatiste kirjeldustes ära kõik teenindusrajatiste käitajad, kes vastutavad rajatisele juurdepääsu ja raudteega seotud teenuste kasutamise taotluste kohta otsuste tegemise eest.

         Kui see koordineerimine ei anna tulemusi, võib reguleeriv asutus võtta vastu otsuse määrata, et üks teenindusrajatise käitaja peab täitma esimeses lõigus sätestatud nõude. Kõik asjakohased kulud jagatakse kõikide asjaomaste teenindusrajatise käitajate vahel.
   5.   Lõikes 1 ja artiklis 4 osutatud kohustus tuleb täita viisil, mis on proportsionaalne asjaomase teenindusrajatise suuruse, tehniliste näitajate ja olulisusega.
   Artikkel 6
   Lisateave
   1.   Reguleeriv asutus võib nõuda, et teenindusrajatiste käitajad põhjendaksid, miks nad määrasid raudteega seotud teenuse põhi-, lisa- või abiteenuseks.
   2.   Taotleja taotlusel esitavad direktiivi 2012/34/EL II lisa punkti 2 alapunktides a–g loetletud teenindusrajatiste käitajad üldise teabe teenindusrajatise olemasoleva mahtuvuse kohta.
   3.   Kui see on mõistlike majanduslike jõupingutuste korral tehniliselt võimalik, teevad teenindusrajatiste käitajad käesoleva artikli lõikes 2 ja artikli 4 lõike 2 punktis l osutatud teabe reaalajas ühise veebiportaali kaudu kättesaadavaks.
   Artikkel 7
   Koostöö teenindusrajatise mahtuvuse jaotamisel ja kasutamisel
   1.   Taotlejad esitavad teenindusrajatistele ja raudteega seotud teenustele juurdepääsu taotlused vastavalt teenindusrajatiste käitajate kehtestatud tähtpäevadele. Et hoida ära ebakõlasid, võtavad direktiivi 2012/34/EL II lisa punktis 2 loetletud teenindusrajatiste käitajad vajaduse korral nõuetekohaselt arvesse tähtaegasid ja prioriteetsuskriteeriume, mille taristuettevõtjad on kehtestanud liiklusgraafikute koostamiseks.
   2.   Direktiivi 2012/34/EL II lisa punktis 2 loetletud teenindusrajatiste käitajad ja taristuettevõtjad teevad koostööd eesmärgiga tagada, et taristu läbilaskevõime ja rajatiste mahtuvuse jaotamine oleks vajaduse korral kooskõlas. Koostöö kohustus kehtib ka ühendatud teenindusrajatiste käitajate puhul. Asjaomased taotlejad võivad selles koostöös taotluse korral osaleda. Samuti võivad taotlejad paluda, et koostöösse kaasatakse üksused, kes vastutavad juurdepääsu andmise eest eravalduses olevatele haru- ja tupikteedele, mida vajatakse raudteeveoteenuste osutamiseks olulistele teenindusrajatistele juurdepääsuks.
   Kui taotleja soovib, et talle osutataks direktiivi 2012/34/EL II lisa punktides 3 ja 4 loetletud lisa- või abiteenuseid, mida pakuvad rajatises üks või enam muud teenindusrajatise käitajat kui need, kes vastutavad rajatisele juurdepääsu andmise eest, siis võib taotleja paluda, et koostöös osaleksid kõikide selliste teenindusrajatiste käitajad, kus neid teenuseid osutatakse.
   Senikaua kui taristuettevõtja juhitav liiklusgraafikute koostamine on pooleli, ei lükata teenindusrajatistele ja raudteega seotud teenustele juurdepääsu taotlusi tagasi põhjusel, et taotletud rongiliini ei ole veel eraldatud. Direktiivi 2012/34/EL II lisa punktis 2 loetletud teenindusrajatiste käitajad ja asjaomased taristuettevõtjad püüavad siiski saavutada kooskõla oma vastavate otsuste vahel.
   3.   Vajaduse korral teevad teenindusrajatiste käitajad, taristuettevõtjad ja taotlejad koostööd, et tagada rongide tõhus liikumine teenindusrajatistest ja teenindusrajatistesse. Kui rongid kasutavad kaubajaamu, sealhulgas mere- ja siseveesadamates asuvaid kaubajaamu, siis hõlmab kõnealune koostöö ka teabe vahetamist rongide tuvastamise ja jälgimise ning võimaluse korral saabumise ja lahkumise eeldatava aja kohta hilinemiste ja häirete korral.
   4.   Reguleeriva asutuse taotluse korral tõendavad teenindusrajatiste käitajad kirjalikult, et nad on kolme viimase aasta jooksul täitnud käesoleva artikli kohaseid koostöönõudeid.
   Artikkel 8
   Teenindusrajatistele juurdepääsu ja raudteega seotud teenuste kasutamise taotlused
   1.   Teenindusrajatistele juurdepääsu ja raudteega seotud teenuste kasutamise taotlusi võivad esitada taotlejad.
   2.   Taotlejad märgivad oma taotlustes ära teenindusrajatise ja raudteega seotud teenused, mille kohta nad on juurdepääsu taotlenud, või mõlemad. Teenindusrajatiste käitajad ei sea rajatisele juurdepääsu või raudteega seotud teenuse osutamise tingimuseks kohustust osta muid teenuseid, mis ei ole taotletud teenusega seotud.
   3.   Teenindusrajatise käitaja kinnitab viivitamata taotluse kättesaamist. Kui taotlus ei sisalda kogu teavet, mis on nõutav vastavalt teenindusrajatise kirjeldusele ja vajalik otsuse tegemiseks, teatab asjaomane teenindusrajatise käitaja sellest taotlejale ja kehtestab puuduva teabe esitamiseks mõistliku tähtaja. Kui sellist teavet ei esitata kõnealuse tähtaja jooksul, võidakse taotlus tagasi lükata.
   Artikkel 9
   Taotlustele vastamine
   1.   Pärast kogu vajaliku teabe saamist vastab teenindusrajatise käitaja direktiivi 2012/34/EL II lisa punktis 2 loetletud teenindusrajatistes teenustele juurdepääsu ja teenuste osutamise taotlustele reguleeriva asutuse poolt direktiivi 2012/34/EL artikli 13 lõike 4 kohaselt kehtestatud mõistliku aja jooksul. Eri liiki teenindusrajatiste ja/või teenuste jaoks võib kehtestada eri tähtajad.
   2.   Kui teenindusrajatise käitaja on vastusena esitanud teenindusrajatisele juurdepääsu pakkumise, kehtib see pakkumine tema poolt täpsustatud mõistliku aja jooksul, mille puhul võetakse arvesse taotleja ärialaseid vajadusi.
   3.   Reguleerivad asutused kehtestavad taotlejate esitatud taotlustele vastamise tähtaja, nagu on ette nähtud direktiivi 2012/34/EL artikli 13 lõikega 4, enne esimese võrgustiku teadaande avaldamist kooskõlas käesoleva rakendusmääruse sätetega, et tagada direktiivi 2012/34/EL artikli 27 lõike 4 järgimine.
   4.   II lisa punkti 2 alapunktides a–d ja f–i loetletud teenindusrajatistele ja teenustele juurdepääsu käsitlevate sihtotstarbeliste ühekordsete taotluste jaoks vastavalt direktiivi 2012/34/EL artikli 13 lõikele 4 tähtaegasid kehtestades võtavad reguleerivad asutused arvesse direktiivi 2012/34/EL artikli 48 lõikes 1 sätestatud tähtaegasid. Kui reguleerivad asutused ei ole selliste sihtotstarbeliste ühekordsete taotluste jaoks tähtaegasid kindlaks määranud, vastab teenindusrajatise käitaja taotlusele direktiivi artikli 48 lõikes 1 sätestatud tähtaja jooksul.
   Kui teenindusrajatise käitaja on II lisa punkti 2 alapunktides a–d ja f–i loetletud teenindusrajatistele ja raudteega seotud teenustele juurdepääsu käsitlevate taotluste esitamiseks kindlaks määranud iga-aastase tähtaja, võetakse reguleeriva asutuse poolt hilinenud taotlustele vastamise tähtaja kindlaksmääramisel arvesse tähtaegasid, mida taristuettevõtjad kohaldavad selliste taotluste menetlemisel.
   II lisa punkti 2 alapunktis e loetletud teenindusrajatiste ja raudteega seotud teenuste puhul algab tähtaja arvestus siis, kui on hinnatud veeremi tehnilist ühilduvust nende rajatistega ja varustusega ning taotlejat on sellest teavitatud.
   5.   Direktiivi 2012/34/EL II lisa punktides 3 ja 4 loetletud lisa- ja abiteenuseid osutavate teenindusrajatiste käitajad vastavad selliste teenuste taotlustele reguleeriva asutuse kehtestatud tähtaja jooksul või, kui sellist tähtaega ei ole kehtestatud, mõistliku aja jooksul. Kui taotleja esitab sihtotstarbelised ühekordsed taotlused raudteega seotud mitme teenuse kohta, mida osutatakse ühes teenindusrajatises, ja märgib, et kasu on üksnes nende samaaegsest jaotamisest, vastavad kõik asjaomased teenindusrajatiste käitajad, sealhulgas II lisa punktides 3 ja 4 loetletud lisa- ja abiteenuste osutajad nendele taotlustele lõikes 4 osutatud mõistliku tähtaja jooksul.
   II lisa punkti 4 alapunktis e loetletud raudteega seotud teenuste puhul algab tähtaja arvestus siis, kui on hinnatud veeremi tehnilist ühilduvust nende rajatistega ja varustusega ning taotlejat on sellest teavitatud.
   6.   Asjaomase taotleja nõusolekul võib lõigetes 3, 4 ja 5 osutatud tähtaegasid pikendada.
   7.   Raudteetaristule ja raudteega seotud teenustele juurdepääsu õigusi ei saa teistele taotlejatele üle anda.
   8.   Kui taotleja ei kavatse teenindusrajatise käitaja poolt teenindusrajatisele või raudteega seotud teenustele juurdepääsuks antud õigusi kasutada, teatab ta sellest viivitamata asjaomasele käitajale.
   Artikkel 10
   Koordineerimismenetlus
   1.   Kui direktiivi 2012/34/EL II lisa punktis 2 loetletud teenindusrajatise käitajale esitatakse teenindusrajatisele juurdepääsu või teenuse osutamise taotlus, mis on vastuolus teise taotlusega või mis puudutab teenindusrajatise juba jaotatud mahtuvust, püüab ta asjaomaste taotlejatega arutledes ja koordineerides tagada kõikide taotluste parimat võimalikku ühildamist. Selline koordineerimine hõlmab ka direktiivi 2012/34/EL II lisa punktides 3 ja 4 loetletud lisa- ja abiteenuste osutajaid, kui rajatises selliseid teenuseid osutatakse ja taotleja neid taotleb. Juurdepääsuõigusi, mis on juba antud, saab muuta asjaomase taotleja nõusolekul.
   2.   Direktiivi 2012/34/EL II lisa punktis 2 loetletud teenindusrajatiste käitajad ei tohi lükata tagasi nende teenindusrajatisele juurdepääsu või teenuse osutamise taotlusi ega näidata taotlejale muid otstarbekaid alternatiive, kui taotleja vajadustele vastav mahtuvus on nende teenindusrajatises olemas või muutub kättesaadavaks koordineerimismenetluse ajal või pärast seda.
   3.   Teenindusrajatise käitajad kaaluvad eri võimalusi, mis võimaldaksid neil täita omavahel vastuolus olevaid taotlusi, mis käsitlevad teenindusrajatisele juurdepääsu või teenindusrajatises osutatavat teenust. Need võimalused hõlmavad vajaduse korral ka meetmeid rajatises olemasoleva mahtuvuse maksimeerimiseks nii, et see ei nõua täiendavat investeerimist ressurssidesse või rajatistesse. Kõnealused meetmed võivad hõlmata järgmist:

               —

               alternatiivse ajakava pakkumine;

               —

               võimaluse korral lahtiolekuaegade või vahetuste korralduse muutmine;

               —

               teenuste iseteeninduseks rajatisele juurdepääsu võimaldamine.

         4.   Taotlejad ja teenindusrajatiste käitajad võivad ühiselt taotleda, et reguleeriv asutus osaleks koordineerimismenetluses vaatlejana.
   5.   Kui direktiivi 2012/34/EL II lisa punktis 2 loetletud teenindusrajatisele juurdepääsu taotlust ei ole võimalik pärast koordineerimismenetlust täita ja rajatis on lähedal ülekoormusele, võib reguleeriv asutus nõuda, et teenindusrajatise käitaja võtaks meetmeid, mis võimaldavad kõnealusele rajatisele juurdepääsuga seotud täiendavaid taotlusi täita. Sellised meetmed on läbipaistvad ja mittediskrimineerivad.
   Artikkel 11
   Prioriteetsuskriteeriumid
   Teenindusrajatise käitajad võivad määrata kindlaks prioriteetsuskriteeriumid, et jaotada mahtuvust teenindusrajatistele ja raudteega seotud teenustele juurdepääsu käsitlevate omavahel vastuolus olevate taotluste puhul, kui selliseid taotlusi ei ole võimalik täita pärast koordineerimismenetlust.
   Sellised prioriteetsuskriteeriumid on mittediskrimineerivad ja objektiivsed ning need avaldatakse teenindusrajatise kirjelduses vastavalt artikli 4 lõike 2 punktile k. Prioriteetsuskriteeriumides võetakse arvesse rajatise eesmärki, asjaomaste raudteeveoteenuste eesmärki ja laadi ning eesmärki tagada olemasoleva mahtuvuse tõhus kasutamine.
   Prioriteetsuskriteeriumide puhul võidakse arvesse võtta ka järgmisi aspekte:

               —

               kehtivad lepingud;

               —

               kavatsus ja suutlikkus kasutada taotletud mahtuvust, sealhulgas varasem suutmatus (kui seda esines) kasutada kogu jaotatud mahtuvust või osa sellest ja suutmatuse põhjused;

               —

               taotletud teenustega seotud juba eraldatud rongiliinid;

               —

               rongiliinide eraldamisega seotud prioriteetsuskriteeriumid;

               —

               taotluste õigeaegne esitamine.

         Artikkel 12
   Otstarbekad alternatiivid
   1.   Kui teenindusrajatistele ja raudteega seotud teenustele juurdepääsu taotlust ei ole võimalik pärast koordineerimismenetlust täita, teatab direktiivi 2012/34/EL II lisa punktis 2 loetletud teenindusrajatise käitaja sellest viivitamata asjaomasele taotlejale ja reguleerivale asutusele tema palve korral. Liikmesriigid võivad nõuda, et reguleerivat asutust teavitatakse isegi juhul, kui sellist palvet ei ole esitatud.
   2.   Kui taotlust ei saa täita, hindavad direktiivi 2012/34/EL II lisa punktis 2 loetletud teenindusrajatise käitaja ja taotleja ühiselt selliste otstarbekate alternatiivide olemasolu, mis võimaldaksid osutada asjaomaseid kauba- või reisijateveo teenuseid samal või alternatiivsel marsruudil majanduslikult vastuvõetavatel tingimustel. Taotlejalt ei nõuta tema äristrateegia avalikustamist.
   3.   Lõike 2 kohaldamisel märgib teenindusrajatise käitaja ära võimalikud alternatiivid, sealhulgas vajaduse korral muudes liikmesriikides, teiste teenindusrajatiste kirjelduste, ühises veebiportaalis vastavalt artiklile 5 avaldatud teabe ja taotleja esitatud mis tahes teabe alusel. Võimalike alternatiivide pakkumisel võetakse arvesse vähemalt järgmisi kriteeriume sedavõrd, kui neid saab hinnata teenindusrajatise käitaja:

               —

               alternatiivse teenindusrajatise tegevusnäitajate asendatavus;

               —

               alternatiivse teenindusrajatise füüsiliste ja tehniliste näitajate asendatavus;

               —

               ilmne mõju taotleja kavandatud raudteeveoteenuse atraktiivsusele ja konkurentsivõimele;

               —

               hinnanguline lisakulu taotlejale.

         Teenindusrajatise käitaja hoiab taotleja esitatud teabe ärisaladust.
   4.   Kui pakutud alternatiiviga seotud mahtuvust käsitlev teave ei ole avalikult kättesaadav, siis taotleja kontrollib seda.
   Taotleja hindab, kas pakutud alternatiivi kasutamine võimaldaks tal kavandatud veoteenust majanduslikult vastuvõetavatel tingimustel osutada. Taotleja teatab teenindusrajatise käitlejale oma hindamise tulemuse ühiselt kokkulepitud tähtaja jooksul.
   5.   Taotleja võib paluda, et teenindusrajatise käitaja ei näitaks otstarbekaid alternatiive ega kasutaks ühist hindamist.
   Artikkel 13
   Juurdepääsu andmisest keeldumine
   1.   Kui direktiivi 2012/34/EL II lisa punktis 2 loetletud teenindusrajatise käitaja ja taotleja jõuavad järeldusele, et ühtki otstarbekat alternatiivi ei ole, ning rajatises teenusele juurdepääsu või teenuse osutamist käsitlevat taotlust ei ole võimalik pärast koordineerimismenetlust täita, võib teenindusrajatise käitaja taotluse tagasi lükata.
   Kui teenindusrajatise käitaja ja taotleja ei jõua otstarbeka alternatiivi osas kokkuleppele, võib teenindusrajatise käitaja taotluse tagasi lükata, näidates ära alternatiivid, mida ta peab otstarbekaks.
   Taotleja võib esitada kaebuse reguleerivale asutusele vastavalt direktiivi 2012/34/EL artikli 13 lõikele 5.
   2.   Kui teenindusrajatise käitaja ja taotleja on ühiselt kindlaks määranud otstarbekad alternatiivid, siis võib teenindusrajatise käitaja taotluse tagasi lükata.
   3.   Direktiivi 2012/34/EL artikli 13 lõikes 3 osutatud teenindusrajatise käitajad põhjendavad taotlejale kirjalikult, miks ei olnud taotlust võimalik pärast koordineerimismenetlust täita ning miks nad olemasoleva teabe põhjal leiavad, et mis tahes pakutud alternatiiv vastab taotleja nõudmistele ja on otstarbekas.
   4.   Teenindusrajatise käitaja, kes taotluse tagasi lükkab, esitab reguleerivale asutusele ja taotlejale nende palve korral tagasilükkamise põhjused, sealhulgas kaalutud alternatiivid ja koordineerimismenetluse tulemuse.
   5.   Artikli 12 lõikes 5 osutatud juhtudel võib teenindusrajatise käitaja taotluse tagasi lükata, ilma et ta täidaks käesoleva artikli lõigetes 3 ja 4 sätestatud nõudeid.
   6.   Kui taotleja on korduvalt jätnud maksmata juba antud ja kasutatud juurdepääsuõiguste eest, võib teenindusrajatise käitaja nõuda finantstagatisi, et kaitsta oma õiguspäraste ootuste täitumist oodatavate tulude ja rajatise kasutamise osas. Selliste tagatistega seotud teave avaldatakse teenindusrajatise kirjelduses.
   Artikkel 14
   Kaebused
   Kui taotleja esitab reguleerivale asutusele kaebuse vastavalt direktiivi 2012/34/EL artikli 13 lõikele 5, võtab reguleeriv asutus siis, kui ta hindab iga sellise otsuse mõju, mille ta võib teha mahtuvuse asjakohase osa andmisel taotlejale, vajaduse korral arvesse vähemalt järgmisi elemente:

               —

               mõjutatud teenindusrajatise teiste kasutajate lepingulised kohustused ja ärimudelite elujõulisus;

               —

               teistele mõjutatud kasutajatele juba jaotatud teenindusrajatise mahtuvuse üldmaht;

               —

               teiste mõjutatud kasutajate poolt rajatisse tehtud investeeringud;

               —

               otstarbekate alternatiivide olemasolu, et arvestada teiste mõjutatud kasutajate vajadustega, sealhulgas teiste liikmesriikide alternatiivid rahvusvaheliste raudteeteenuste puhul;

               —

               teenindusrajatise käitaja ärimudeli elujõulisus;

               —

               ühendavale taristule juurdepääsu õigused.

         Artikkel 15
   Kasutamata teenindusrajatised
   1.   Selliste direktiivi 2012/34/EL II lisa punktis 2 loetletud teenindusrajatiste suhtes, mida ei ole vähemalt kaks aastat järjest kasutatud, on võimalik väljendada huvi ning käitada neid liisimise või rentimise teel. Teave kasutamata rajatiste kohta avaldatakse vastavalt artiklile 5.
   2.   Lõikes 1 osutatud kaheaastane periood algab sellele päevale järgnevast päevast, mil asjaomases teenindusrajatises raudteega seotud teenust viimati osutati.
   3.   Taotleja, kes on huvitatud direktiivi 2012/34/EL II lisa punktis 2 loetletud sellise teenindusrajatise kasutamisest, mida ei ole kaks aastat järjest kasutatud, väljendab oma huvi kirjalikult asjaomase rajatise käitajale ja teatab sellest reguleerivale asutusele. Selline huvi väljendamine tõendab asjaomase raudteeveo-ettevõtja vajadusi. Teenindusrajatise käitaja võib otsustada jätkata tegevust viisil, mis rahuldab raudteeveo-ettevõtja tõendatud vajadusi.
   4.   Kui teenindusrajatise omanik ei käita seda rajatist, teatab rajatise käitaja omanikule huvi väljendamisest kümne päeva jooksul pärast selle saamist. Rajatise omanik teeb teatavaks, et rajatist on võimalik liisida või rentida tervikuna või osaliselt, välja arvatud juhul, kui teenindusrajatise käitaja on otsustanud pärast huvi väljendamist oma tegevust jätkata.
   5.   Enne sellist teatavakstegemist võib teenindusrajatise omanik anda teenindusrajatise käitajale võimaluse esitada nelja nädala jooksul oma sellekohased tähelepanekud. Käitaja võib sellisele teatavakstegemisele vastu vaielda, esitades dokumendid, mis tõendavad, et käimas on ümberkorraldused, mis algasid enne huvi väljendamist.
   6.   Omanik teatab ümberkorraldustest reguleerivale asutusele, kes võib käitajalt taotleda dokumente, et hinnata ümberkorralduste usaldusväärsust.
   Kui hindamine ei ole rahuldav, nõuab reguleeriv asutus, et tehtaks teatavaks rajatise käitamine kas tervikuna või osaliselt liisimise või rentimise teel.
   7.   Ilma et see piiraks avaliku hankemenetluse eeskirjade kohaldamist, avaldab direktiivi 2012/34/EL II lisa punktis 2 loetletud teenindusrajatise omanik oma veebiportaalis teate asjaomase teenindusrajatise liisimise või rentimise kohta ning teatab sellest reguleerivale asutusele ja taristuettevõtjale, kelle võrgustikuga rajatis on seotud. Avaldatakse kogu teave, mis on vajalik, et huvitatud ettevõtjad saaksid esitada pakkumise võtta rajatise käitamine üle kas tervikuna või osaliselt. Kõnealune teave sisaldab eelkõige järgmist:

               a)

               üksikasjad valikumenetluse kohta, mis on läbipaistev ja mittediskrimineeriv ning milles võetakse arvesse eesmärki tagada rajatise mahtuvuse optimaalse tõhususega kasutamine;

               b)

               valikukriteeriumid;

               c)

               teenindusrajatise põhinäitajad ja tehnovarustus;

               d)

               pakkumuste esitamise aadress ja tähtaeg, mis on vähemalt 30 päeva alates teate avaldamisest.

         8.   Asjaomane taristuettevõtja avaldab oma veebiportaalis lõikes 7 osutatud teabe.
   9.   Ilma et see piiraks avaliku hankemenetluse eeskirjade kohaldamist, valib direktiivi 2012/34/EL II lisa punktis 2 loetletud teenindusrajatise omanik eduka kandidaadi ja teeb talle viivitamata mõistliku pakkumise.
   10.   Liikmesriigid võivad kohaldada kehtivaid menetlusi teenindusrajatiste käigust kõrvaldamise regulatiivseks kontrolliks. Sel juhul võib reguleeriv asutus teha erandeid käesoleva artikli sätete kohaldamisest.
   Artikkel 16
   Läbivaatamine
   Komisjon hindab käesoleva määruse kohaldamist hiljemalt 1. juuniks 2024 ja kõnealuse hindamise tulemuste põhjal vaatab selle vajaduse korral läbi.
   Artikkel 17
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. juunist 2019.
   Artiklit 2 kohaldatakse siiski alates 1. jaanuarist 2019.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. november 2017

            Komisjoni nimel

            president

         Jean-Claude JUNCKER

      (1)  ELT L 343, 14.12.2012, lk 32.

      (2)  Euroopa Parlamendi ja nõukogu 15. veebruari 2017. aasta määrus (EL) 2017/352, millega luuakse sadamateenuse osutamise raamistik ja sadamate finantsläbipaistvuse ühised normid (ELT L 57, 3.3.2017, lk 1).

      (3)  Euroopa Parlamendi ja nõukogu 11. mai 2016. aasta direktiiv (EL) 2016/798 raudteeohutuse kohta (ELT L 138, 26.5.2016, lk 102).


title: Komisjoni rakendusmäärus (EL) 2018/96, 9. jaanuar 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Oignon doux des Cévennes“ (KPN)]

text:
               23.1.2018

               ET

               Euroopa Liidu Teataja

               L 17/10

         KOMISJONI RAKENDUSMÄÄRUS (EL) 2018/96,
   9. jaanuar 2018,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Oignon doux des Cévennes“ (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 723/2008 (2) (muudetud komisjoni määrusega (EL) nr 686/2013) (3) kohaselt registreeritud kaitstud päritolunimetuse „Oignon doux des Cévennes“ spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (4).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Oignon doux des Cévennes“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. jaanuar 2018

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  Komisjoni 25. juuli 2008. aasta määrus (EÜ) nr 723/2008, millega registreeritakse kaitstud päritolunimetuste ja kaitstud geograafiliste tähiste registris teatavad nimetused (Afuega'l Pitu (KPN), Mazapán de Toledo (KGT), Agneau de Lozère (KGT), Oignon doux des Cévennes (KPN), Butelo de Vinhais ehk Bucho de Vinhais ehk Chouriço de Ossos de Vinhais (KGT), Chouriça Doce de Vinhais (KGT)) (ELT L 198, 26.7.2008, lk 28).

      (3)  Komisjoni 16. juuli 2013. aasta rakendusmäärus (EL) nr 686/2013, millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Oignon doux des Cévennes (KPN)] (ELT L 196, 19.7.2013, lk 4).

      (4)  ELT C 294, 5.9.2017, lk 8.


title: Komisjoni rakendusmäärus (EL) 2018/166, 2. veebruar 2018, millega muudetakse nõukogu määrust (EL) 2016/44, mis käsitleb piiravaid meetmeid seoses olukorraga Liibüas

text:
               3.2.2018

               ET

               Euroopa Liidu Teataja

               L 31/82

         KOMISJONI RAKENDUSMÄÄRUS (EL) 2018/166,
   2. veebruar 2018,
   millega muudetakse nõukogu määrust (EL) 2016/44, mis käsitleb piiravaid meetmeid seoses olukorraga Liibüas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 31. juuli 2015. aasta otsust 2015/1333/ÜVJP, mis käsitleb piiravaid meetmeid seoses olukorraga Liibüas ja millega tunnistatakse kehtetuks otsus 2011/137/ÜVJP (1),
   võttes arvesse nõukogu 18. jaanuari 2016. aasta määrust (EL) 2016/44, mis käsitleb piiravaid meetmeid seoses olukorraga Liibüas ja millega tunnistatakse kehtetuks määrus (EL) nr 204/2011, (2) eriti selle artikli 20 punkti b,
   ning arvestades järgmist:

               (1)

               Määruse (EL) 2016/44 V lisas on loetletud laevad, mille ÜRO sanktsioonide komitee on kandnud loetellu vastavalt ÜRO Julgeolekunõukogu resolutsiooni 2146 (2014) punktile 11. Määruse (EL) 2016/44 alusel on neil laevadel keelatud muu hulgas laadida, transportida ja lossida Liibüast pärit toornaftat ja siseneda liidu territooriumil asuvatesse sadamatesse.

               (2)

               ÜRO Julgeoleknõukogu komitee uuendas ja muutis 26. jaanuaril 2018 laeva LYNN S kannet selliste laevade loetelus, mille suhtes kohaldatakse piiravaid meetmeid. Seepärast tuleks määruse (EL) 2016/44 V lisa vastavalt muuta.

               (3)

               Käesoleva määrusega kehtestatud meetmete mõjususe tagamiseks peaks käesolev määrus jõustuma viivitamata,

         ON VASTU VÕTNUD KÄESOLEVA MÄÄRUSE:
   Artikkel 1
   Nõukogu määruse (EL) 2016/44 V lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. veebruar 2018

            Komisjoni nimel

            presidendi eest

            välispoliitika vahendite talituse direktor

      (1)  ELT L 206, 1.8.2015, lk 34.

      (2)  ELT L 12, 19.1.2016, lk 1.

      LISA
      Nõukogu määruse (EL) 2016/44 V lisa muudetakse järgmiselt.
      Kanne

                     „2.

                     Nimi: Lynn S
                     Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on pikendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 pikendas komitee 31. oktoobril 2017 kõnealuse kande kehtivust ning see kehtib kuni 29. jaanuarini 2018, kui komitee seda vastavalt resolutsiooni 2146 punktile 12 varem ei tühista. Lipuriik: Saint Vincent ja Grenadiinid.

                        Lisateave

                     Loetellu kantud 2. augustil 2017. IMO: 8706349. 6. oktoobri 2017 seisuga viibis laev Liibanoni territoriaalvetes, seilates sealt edasi lääne suunas.“

      asendatakse järgmisega:

                     „2.

                     Nimi: Lynn S
                     Loetellu kantud vastavalt resolutsiooni 2146 (2014) punkti 10 alapunktidele a ja b (keeld laadida, transportida või lossida, keeld sadamasse siseneda), mida on pikendatud ja muudetud resolutsiooni 2362 (2017) punktiga 2. Vastavalt resolutsiooni 2146 punktile 11 pikendas komitee 26. jaanuaril 2018 kõnealuse kande kehtivust ning see kehtib kuni 28. aprillini 2018 (eelmise kehtivusaja lõpp – 29. jaanuar 2018), kui komitee seda vastavalt resolutsiooni 2146 punktile 12 varem ei tühista. Lipuriik: Saint Vincent ja Grenadiinid.

                        Lisateave

                     Loetellu kantud 2. augustil 2017. IMO: 8706349. 6. oktoobri 2017 seisuga viibis laev Liibanoni territoriaalvetes, seilates sealt edasi lääne suunas.“


title: Komisjoni rakendusmäärus (EL) 2018/567, 12. aprill 2018, millega avatakse Islandilt pärit vorstide ja sealiha impordi tariifikvoodid ja sätestatakse nende haldamine (EMPs kohaldatav tekst )

text:
               13.4.2018

               ET

               Euroopa Liidu Teataja

               L 95/11

         KOMISJONI RAKENDUSMÄÄRUS (EL) 2018/567,
   12. aprill 2018,
   millega avatakse Islandilt pärit vorstide ja sealiha impordi tariifikvoodid ja sätestatakse nende haldamine
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkte a ja b,
   ning arvestades järgmist:

               (1)

               Komisjoni määrusega (EÜ) nr 759/2007 (2) on ette nähtud Euroopa Liidu ja Islandi Vabariigi vahelises kirjavahetuse vormis lepingus, mis on heaks kiidetud nõukogu otsusega nr 2007/138/EÜ, (3) sätestatud 100 tonni Islandilt pärit vorsti hõlmava aastase tariifikvoodi avamine Euroopa Liidu poolt.

               (2)

               Euroopa Liit ja Island allkirjastasid lisasoodustusi põllumajandustoodetega kauplemisel käsitleva kirjavahetuse vormis lepingu (edaspidi „uus leping“) 23. märtsil 2017. Uue lepingu Euroopa Liidu nimel allkirjastamine kiideti heaks nõukogu otsusega (EL) 2016/2087 (4) ja lepingu sõlmimine nõukogu otsusega (EL) 2017/1913 (5).

               (3)

               Kooskõlas uue lepingu V lisaga avab Euroopa Liit uue aastase tollimaksuvaba kvoodi 500 tonni Islandilt pärit sealiha impordiks.

               (4)

               Võttes arvese, et määruse (EÜ) nr 759/2007 teatavaid sätteid tuleks ajakohastada, on asjakohane kõnealune määrus asendada uue määrusega, milles sätestatakse ka 500 tonni sealiha uue kvoodi avamine ja selle haldamine.

               (5)

               Kooskõlas mõlema lepinguga tuleb tariifikvoodid avada igal aastal ja importi tuleks seega hallata kalendriaasta alusel.

               (6)

               Vastavalt komisjoni rakendusmääruses (EL) 2015/2447 (6) sätestatud tariifikvootide haldamise eeskirjadele peaks komisjon tariifikvoote haldama vabasse ringlusse lubamise tollideklaratsioonide aktsepteerimise kuupäevade kronoloogilise järjekorra alusel.

               (7)

               Uues lepingus on sätestatud, et tariifikvootidega hõlmatud tooted peavad vastama mutatis mutandis mõiste „päritolustaatusega tooted“ määratlust ja halduskoostöö meetodeid käsitleva Euroopa Majandusühenduse ning Islandi Vabariigi vahelise lepingu protokolli nr 3 sätetele, nagu neid on muudetud EÜ–Islandi ühiskomitee otsusega nr 2/2005 (7).

               (8)

               Uues lepingus on sätestatud selle jõustumine 1. mail 2018. Seepärast tuleks käesolevat määrust kohaldada alates samast kuupäevast.

               (9)

               Uue lepingu kohaselt 2018. aastaks kättesaadavaks tehtav uus kvoot sealiha puhul tuleks arvutada proportsionaalselt, võttes arvesse lepingu jõustumise kuupäeva.

               (10)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Avatakse liidu kvoodid (edaspidi „tariifikvoodid“) Islandilt pärit CN-koodi 0203 alla kuuluva sealiha ja CN-koodi ex 1601 alla kuuluvate vorstide puhul vastavalt käesoleva määruse lisas sätestatule.
   Kõnealused tariifikvoodid avatakse ajavahemikuks 1. jaanuarist kuni 31. detsembrini.
   Artikkel 2
   Käesoleva määruse lisaga kehtestatud tariifikvoote hallatakse vastavalt komisjoni rakendusmääruse (EL) 2015/2447 artiklitele 49–54.
   Artikkel 3
   Mõiste „päritolustaatusega tooted“ määratlust ja halduskoostöö meetodeid käsitlevat Euroopa Majandusühenduse ning Islandi Vabariigi vahelise lepingu protokolli nr 3, mida on muudetud EÜ–Islandi ühiskomitee otsusega nr 2/2005, kohaldatakse mutatis mutandis käesoleva määruse lisas loetletud toodete suhtes.
   Artikkel 4
   Määrus (EÜ) nr 759/2007 tunnistatakse kehtetuks.
   Artikkel 5
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. aprill 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  Komisjoni 29. juuni 2007. aasta määrus (EÜ) nr 759/2007, millega avatakse Islandilt pärit vorstide impordi tariifikvoot ja sätestatakse selle haldamine (ELT L 172, 30.6.2007, lk 48).

      (3)  Nõukogu 22. veebruari 2007. aasta otsus 2007/138/EÜ, mis käsitleb Euroopa Ühenduse ja Islandi Vabariigi vahelise kirjavahetuse vormis lepingu sõlmimist seoses Euroopa Majanduspiirkonna lepingu artikli 19 alusel antud lisasoodustustega põllumajandustoodetega kauplemisel (ELT L 61, 28.2.2007, lk 28).

      (4)  Nõukogu 14. novembri 2016. aasta otsus (EL) 2016/2087 Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu Euroopa Liidu nimel allkirjastamise kohta (ELT L 324, 30.11.2016, lk 1).

      (5)  Nõukogu 9. oktoobri 2017. aasta otsus (EL) 2017/1913 Euroopa Liidu ja Islandi vahelise lisasoodustusi põllumajandustoodetega kauplemisel käsitleva kirjavahetuse vormis lepingu sõlmimise kohta (ELT L 274, 24.10.2017, lk 57).

      (6)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

      (7)  EÜ-Islandi ühiskomitee 22. detsembri 2005. aasta otsus nr 2/2005, millega muudetakse lepingu protokolli nr 3 mõiste „päritolustaatusega tooted“ määratluse ja halduskoostöö meetodite kohta (ELT L 131, 18.5.2006, lk 1).

      LISA

                  Jrk-nr

                  CN-koodid

                  Kirjeldus

                  Aastane kogus
                  (netomass tonnides)

                  Kvoodi tollimaksumäär

                  09.0832

                  ex 1601 00 10
                  1601 00 91
                  ex 1601 00 99

                  Vorstid

                  100

                  0

                  09.0831

                  0203

                  Värske, jahutatud või külmutatud sealiha

                  Alates 1.5.2018 kuni 31.12.2018:
                  167
                  Alates 1.1.2019 igal kalendriaastal:
                  500

                  0


title: Komisjoni rakendusmäärus (EL) 2018/578, 13. aprill 2018, millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses

text:
               17.4.2018

               ET

               Euroopa Liidu Teataja

               L 97/1

         KOMISJONI RAKENDUSMÄÄRUS (EL) 2018/578,
   13. aprill 2018,
   millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses, (1) eriti selle artiklit 20,
   ning arvestades järgmist:

               (1)

               Määruse (EÜ) nr 2368/2002 II lisas on loetletud Kimberley protsessi sertifitseerimissüsteemi osalised ja nende nõuetekohaselt nimetatud pädevad asutused.

               (2)

               Mitme Kimberley protsessis osaleja pädevate asutuste aadressid vajavad ajakohastamist.

               (3)

               Peale selle nõustus Kimberley protsessi täiskogu 2016. aasta novembris Venezuela Kimberley protsessi sertifitseerimissüsteemi tagasi võtma. See otsus vastab kirjaliku menetluse tulemustele ja lubab Venezuelal jätkata töötlemata teemantide eksporti.

               (4)

               Määruse (EÜ) nr 2368/2002 II lisa tuleks vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2368/2002 II lisa asendatakse käesoleva määruse lisa tekstiga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. aprill 2018

            Komisjoni nimel

            presidendi eest

            asepresident

         Federica MOGHERINI

      (1)  EÜT L 358, 31.12.2002, lk 28.

      LISA
      „
            II LISA

               Kimberley protsessi sertifitseerimissüsteemi osaliste ja nende nõuetekohaselt nimetatud pädevate asutuste nimekiri, millele on viidatud artiklites 2, 3, 8, 9, 12, 17, 18, 19 ja 20

                        ANGOLA

                        Ministry of Geology and Mines

                        Predio Geominas, 2o Andar C.P # 1260

                        Luanda

                        Angola

                        ARMEENIA

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                        AUSTRAALIA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                        BANGLADESH

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                        VALGEVENE

                        Ministry of Finance

                        Department for Precious Metals and Precious Stones

                        Sovetskaja Str, 7

                        220010 Minsk

                        Republic of Belarus

                        BOTSWANA

                        Ministry of Minerals, Green Technology and Energy Security (MMGE)

                        Fairgrounds Office Park, Plot No. 50676 Block C

                        P/Bag 0018

                        Gaborone

                        Botswana

                        BRASIILIA

                        Ministry of Mines and Energy

                        Esplanada dos Ministérios, Bloco‘U’, 4o andar

                        70065, 900 Brasilia, DF

                        Brazil

                        KAMBODŽA

                        Ministry of Commerce

                        Lot 19-61, MOC Road (113 Road), Phum Teuk Thla, Sangkat Teuk Thla

                        Khan Sen Sok, Phnom Penh

                        Cambodia

                        KAMERUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building, 6th floor,

                        Narvik Street

                        BP 35601 Yaounde

                        Cameroon

                        KANADA

                        Rahvusvaheline:

                        Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                        Canada

                        Üldinfo: Natural Resources Canada:

                        Kimberley Process Office

                        Lands and Minerals Sector Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                        KESK-AAFRIKA VABARIIK

                        Secrétariat permanent du processus de Kimberley

                        BP: 26 Bangui

                        Central African Republic

                        HIINA RAHVAVABARIIK

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madian East Road

                        Haidian District, Beijing 100088

                        People's Republic of China

                        CÔTE D'IVOIRE

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK-CI)

                        Abidjan-Plateau, Immeuble les Harmonies II

                        Abidjan

                        Côte d'Ivoire

                        HIINA RAHVAVABARIIGI HONGKONGI ERIHALDUSPIIRKOND

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                        KONGO DEMOKRAATLIK VABARIIK

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques

                        Kinshasa/Gombe

                        Democratic Republic of Congo

                        KONGO VABARIIK

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                        EUROOPA LIIT

                        European Commission

                        Service for Foreign Policy Instruments

                        Office EEAS 03/330

                        B-1049 Bruxelles/Brussel

                        Belgique/België

                        GHANA

                        Ministry of Lands and Natural Resources

                        Accra P.O. Box M 212

                        Ghana

                        GUINEA

                        Ministry of Mines and Geology

                        Boulevard du Commerce – BP 295

                        Quartier Almamya / Commune de Kaloum

                        Conakry

                        Guinea

                        GUAJAANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                        INDIA

                        Government of India, Ministry of Commerce & Industry

                        Udyog Bhawan

                        New Delhi 110 011

                        India

                        INDONEESIA

                        Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                        IISRAEL

                        Ministry of Economy and Industry Office of the Diamond Controller

                        3 Jabotinsky Road

                        Ramat Gan 52520

                        Israel

                        JAAPAN

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                        KASAHSTAN

                        Ministry for Investments and Development of the Republic of Kazakhstan

                        Committee for Technical Regulation and Metrology

                        11, Mangilik el street

                        Astana

                        Republic of Kazakhstan

                        KOREA VABARIIK

                        Ministry of Foreign Affairs

                        United Nations Division 60 Sajik-ro 8-gil

                        Jongno-gu

                        Seoul 03172

                        Korea

                        LAOSE DEMOKRAATLIK RAHVAVABARIIK

                        Department of Import and Export

                        Ministry of Industry and Commerce

                        Phonxay road, Saisettha District

                        Vientiane, Lao PDR

                        P.O Box: 4107

                        Laos

                        LIIBANON

                        Ministry of Economy and Trade

                        Lazariah Building

                        Down Town

                        Beirut

                        Lebanon

                        LESOTHO

                        Department of Mines

                        Ministry of Mining

                        Corner Constitution and Parliament Road

                        P.O. Box 750

                        Maseru 100

                        Lesotho

                        LIBEERIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                        MALAISIA

                        Ministry of International Trade and Industry

                        MITI Tower,

                        No.7, Jalan Sultan Haji Ahmad Shah 50480 Kuala Lumpur

                        Malaysia

                        MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Cité administrative, batiman no. 3, 3eme étage

                        Bamako

                        République du Mali

                        MAURITIUS

                        Import Division

                        Ministry of Industry, Commerce & Consumer Protection 4th Floor, Anglo Mauritius Building

                        Intendance Street

                        Port Louis

                        Mauritius

                        MEHHIKO

                        Directorate-General for International Trade in Goods 296 Paseo de la Reforma Avenue, 23th Floor

                        Mexico City, D.F. 06600

                        Mexico

                        NAMIIBIA

                        The Government of Republic of Namibia Ministry of Mines and Energy

                        Directorate of Diamond Affairs Private Bag 13297

                        1st Aviation Road (Eros Airport)

                        Windhoek

                        Namibia

                        UUS-MEREMAA

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                        NORRA

                        Ministry of Foreign Affairs

                        Legal Department

                        Box 8114 Dep

                        0032 Oslo, Norway

                        PANAMA

                        National Customs Authority

                        Panama City, Curundu, Dulcidio Gonzalez Avenue, building # 1009

                        Republic of Panama

                        VENEMAA FÖDERATSIOON

                        Rahvusvaheline:

                        Ministry of Finance

                        9, Ilyinka Street

                        109097 Moscow

                        Russia

                        Impordi- ja ekspordiasutus:

                        Gokhran of Russia

                        14, 1812 Goda St.

                        121170 Moscow

                        Russia

                        SIERRA LEONE

                        Ministry of Mines and Mineral Resources

                        The Permanent Secretary

                        Youyi Building

                        Brookfields

                        Freetown

                        Sierra Leone

                        SINGAPUR

                        Ministry of Trade and Industry

                        100 High Street

                        #09-01, The Treasury

                        Singapore 179434

                        LÕUNA-AAFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                        SRI LANKA

                        National Gem and Jewellery Authority

                        25, Galleface Terrace

                        Post Code 00300

                        Colombo 03

                        Sri Lanka

                        SVAASIMAA

                        Office for the Commissioner of Mines

                        Geological Surveys, Minerals and Mines Departments, Third Floor Lilunga Building (West Wing),Somhlolo Road, Mbabane

                        Swaziland

                        ŠVEITS

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Switzerland

                        TAIWANI, PENGHU, KINMENI JA MATSU OMAETTE TOLLITERRITOORIUM

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                        TANSAANIA

                        Commission for Minerals

                        Ministry of Energy and Minerals

                        Kikuyu Avenue, P.O BOX

                        422, 40744 Dodoma

                        Tanzania

                        TAI

                        Department of Foreign Trade

                        Ministry of Commerce

                        563 Nonthaburi Road

                        Muang District, Nonthaburi 11000

                        Thailand

                        TOGO

                        The Ministry of Mines and Energy

                        Head Office of Mines and Geology

                        6, Avenue Sarakawa

                        B.P. 356

                        Lomé

                        Togo

                        TÜRGI

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No 36

                        06510 Emek, Ankara

                        Turkey

                        Impordi- ja ekspordiasutus:

                        Istanbul Gold Exchange / Borsa Istanbul Precious Metals and Diamond

                        Market (BIST)

                        Borsa İstanbul, Resitpasa Mahallesi,

                        Borsa İstanbul Caddesi No 4

                        Sariyer, 34467, Istanbul

                        Turkey

                        UKRAINA

                        Ministry of Finance

                        State Gemological Centre

                        Degtyarivska St. 38-44

                        Kiev 04119

                        Ukraine

                        ARAABIA ÜHENDEMIRAADID

                        U.A.E. Kimberley Process Office

                        Dubai Multi Commodities Centre

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                        AMEERIKA ÜHENDRIIGID

                        United States Kimberley Process Authority

                        U.S. Department of State

                        Bureau of Economic and Business Affairs

                        2201 C Street, NW

                        Washington DC 20520 United States of America

                        VENEZUELA

                        Central Bank of Venezuela

                        36 Av. Urdaneta, Caracas, Capital District

                        Caracas

                        ZIP Code 1010

                        Venezuela

                        VIETNAM

                        Ministry of Industry and Trade

                        Agency of Foreign Trade 54 Hai Ba Trung

                        Hoan Kiem

                        Hanoi

                        Vietnam

                        ZIMBABWE

                        Principal Minerals Development Office

                        Ministry of Mines and Mining Development

                        6th Floor, ZIMRE Centre

                        Cnr L.Takawira St/ K. Nkrumah Ave.

                        Harare

                        Zimbabwe

                  “


title: Komisjoni rakendusmäärus (EL) 2018/878, 18. juuni 2018, millega võetakse vastu selliste liikmesriikide või nende territooriumi osade loetelu, mis vastavad kategooriatesse jaotamise eeskirjadele, nagu on sätestatud delegeeritud määruse (EL) 2018/772 artikli 2 lõigetes 2 ja 3 seoses ennetavate tervishoiumeetmete võtmisega koertel esineva Echinococcus multilocularis'e nakkuse tõrjeks (EMPs kohaldatav tekst)

text:
               19.6.2018

               ET

               Euroopa Liidu Teataja

               L 155/1

         KOMISJONI RAKENDUSMÄÄRUS (EL) 2018/878,
   18. juuni 2018,
   millega võetakse vastu selliste liikmesriikide või nende territooriumi osade loetelu, mis vastavad kategooriatesse jaotamise eeskirjadele, nagu on sätestatud delegeeritud määruse (EL) 2018/772 artikli 2 lõigetes 2 ja 3 seoses ennetavate tervishoiumeetmete võtmisega koertel esineva Echinococcus multilocularis'e nakkuse tõrjeks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 12. juuni 2013. aasta määrust (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003, (1) eelkõige selle artiklit 20,
   ning arvestades järgmist:

               (1)

               Määrusega (EL) nr 576/2013 on kehtestatud eeskirjad koerte, kasside ja tuhkrute mittekaubandusliku liikumise kohta liikmesriikides. Artikliga 19 on sätestatud ennetavad tervishoiumeetmed muude selliste haiguste ja nakkuste (v.a marutaud) tõrjeks, mis võivad levida kõnealuste loomade liikumisel.

               (2)

               Määruse (EL) nr 576/2013 artikliga 19 on ette nähtud võtta vastu eeskirjad liikmesriikide või nende osade kategooriatesse jaotamiseks vastavalt nende loomatervise staatusele ning seire- ja aruandlussüsteemidele muude haiguste ja nakkuste puhul kui marutaud. Liikmesriike ja nende osi, mis vastavad kõnealustele kategooriatesse jaotamise eeskirjadele, võidakse lisada kõnealuse määruse artikli 20 kohaselt vastu võetud loetelusse.

               (3)

               Vastavalt määruse (EL) nr 576/2013 artikli 19 lõikele 1 on komisjon võtnud vastu delegeeritud määruse (EL) 2018/772, (2) millega antakse luba ennetavate tervishoiumeetmete võtmiseks koertel esineva Echinococcus multilocularis'e nakkuse tõrjeks, kehtestatakse eeskirjad liikmesriikide või nende osade kategooriatesse jaotamiseks seoses kõnealuse nakkusega ning kehtestatakse tingimused, mida peavad liikmesriigid täitma, et neil oleks õigus kohaldada kõnealuseid ennetavaid tervishoiumeetmeid.

               (4)

               Delegeeritud määruses (EL) 2018/772 sätestatud kategooriatesse jaotamise eeskirjades on tingimus, et liikmesriigid peavad tõendama, et nende territooriumil kas ei leidu metsikuid punarebaseid või kui nende territooriumil (kas osal või kogu territooriumil) on metsloomadest lõpp-peremehi, kellel võib leiduda parasiiti Echinococcus multilocularis, peavad nad tõendama, et kõnealustel loomadel ei esine parasiidi Echinococcus multilocularis nakkust. Liikmesriigid või nende osad, mis vastavad kategooriateks jaotamise eeskirjadele ja mis on loetletud määruse (EL) nr 576/2013 artikli 20 kohases loetelus, võivad kohaldada ennetavaid tervishoiumeetmeid, mis on sätestatud delegeeritud määruses (EL) 2018/772.

               (5)

               Delegeeritud määrusega (EL) 2018/772 on ette nähtud asendada komisjoni delegeeritud määrus (EL) nr 1152/2011, (3) milles on esitatud samasugused ennetavad tervishoiumeetmed Echinococcus multilocularis'e nakkuse tõrjeks koertel Soomes, Iirimaal, Maltal ja Ühendkuningriigis kui liikmesriikides, kellel on lubatud selliseid meetmeid kohaldada. Soomel, Iirimaal, Maltal ja Ühendkuningriigil on endiselt lubatud selliseid ennetavaid meetmeid kohaldada vastavalt delegeeritud määruses (EL) nr 1152/2011 sätestatud tingimustele, kuna nende puhul on endiselt tõendatud, et parasiiti Echinococcus multilocularis ei leidu neil metsloomadest lõpp-peremeeste populatsioonides ning Malta puhul on tõendatud, et nende saarel ei ole asjakohase metsloomast lõpp-peremehe populatsiooni, samuti ei ole saarel parasiiti Echinococcus multilocularis leitud ka koduloomadest lõpp-peremeestel.

               (6)

               Rahvusvahelise Looduskaitseliidu andmetel ei leidu Malta üheski osas metsikuid punarebaseid. Arvestades seda ja tõendeid, millele on osutatud põhjenduses 5, loetakse, et Maltal on kogu territooriumi ulatuses täidetud delegeeritud määruse (EL) 2018/772 artikli 2 lõikes 2 sätestatud kategooriateks jaotamise eeskirjad. Seega tuleb kogu Malta territoorium lisada kategooriateks jaotamise nõuete täitmist käsitlevasse loetellu.

               (7)

               Kogu Soomes, Iirimaal ja Ühendkuningriigis leidub parasiidi Echinococcus multilocularis'e tõenäolise metsloomast lõpp-peremehe, nimelt metsiku punarebase populatsiooni. 1. jaanuarist 2012 täidavad kõik need kolm liikmesriiki punarebase populatsiooni patogeenispetsiifilist järelevalvekava vastavalt delegeeritud määruse (EL) nr 1152/2011 nõuetele ja neist üheski riigis ei ole kõnealustes populatsioonides leitud Echinococcus multilocularis'e nakkust. Igast nakkusjuhtumist tuleb neil teatada vastavalt riigisisestele õigusaktidele. Seega loetakse, et Soome, Iirimaa ja Ühendkuningriik vastavad kogu territooriumi ulatuses kategooriateks jaotamise nõuetele, nagu need on sätestatud delegeeritud määruse (EL) 2018/772 artikli 2 lõikes 3. Seepärast tuleks Soome, Iirimaa ja Ühendkuningriik kogu territooriumi ulatuses lisada kategooriateks jaotamise nõuete täitmist käsitlevasse loetellu.

               (8)

               Delegeeritud määrusega (EL) 2018/772 on ette nähtud 1. juulist 2018 tunnistada kehtetuks delegeeritud määrus (EL) nr 1152/2011. Et Soome, Iirimaale ja Ühendkuningriiki toodavate koerte suhtes ennetavate tervishoiumeetmete võtmisel ei tekiks ajalist lünka, peaks käesolev määrus jõustuma järgmisel päeval pärast selle avaldamist Euroopa Liidu Teatajas ja seda tuleks kohaldada 1. juulist 2018.

               (9)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Selliste liikmesriikide loetelu, mis kogu territooriumi ulatuses vastavad kategooriatesse jaotamise eeskirjadele, nagu need on sätestatud delegeeritud määruse (EL) 2018/772 artikli 2 lõikes 2, on esitatud käesoleva määruse lisa 1. osas.
   Artikkel 2
   Selliste liikmesriikide või nende osade loetelu, mis vastavad kategooriatesse jaotamise eeskirjadele, nagu need on sätestatud delegeeritud määruse (EL) 2018/772 artikli 2 lõikes 3, on esitatud käesoleva määruse lisa 2. osas.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuni 2018

            Komisjoni nimel

            president

         Jean-Claude JUNCKER

      (1)  ELT L 178, 28.6.2013, lk 1.

      (2)  Komisjoni 21. novembri 2017. aasta delegeeritud määrus (EL) 2018/772, millega täiendatakse Euroopa Parlamendi ja nõukogu määrust (EL) nr 576/2013 tervishoiualaste ennetusmeetmete osas koertel esineva Echinococcus multilocularis'e nakkuse tõrjeks ja tunnistatakse kehtetuks delegeeritud määrus (EL) nr 1152/2011 (ELT L 130, 28.5.2018, lk 1).

      (3)  Komisjoni 14. juuli 2011. aasta delegeeritud määrus (EL) nr 1152/2011, millega täiendatakse Euroopa Parlamendi ja nõukogu määrust (EÜ) nr 998/2003 tervishoiualaste ennetusmeetmete osas koertel esineva Echinococcus multilocularis'e nakkuse tõrjeks (ELT L 296, 15.11.2011, lk 6).

      LISA
      1. OSA
      Selliste liikmesriikide loetelu, mis kogu territooriumi ulatuses vastavad kategooriatesse jaotamise eeskirjadele, nagu need on sätestatud delegeeritud määruse (EL) 2018/772 artikli 2 lõikes 2

                  ISO riigikood

                  Liikmesriik

                  MT

                  MALTA

            2. OSA
      Selliste liikmesriikide või nende osade loetelu, mis vastavad kategooriatesse jaotamise eeskirjadele, nagu need on sätestatud delegeeritud määruse (EL) 2018/772 artikli 2 lõikes 3

                  ISO riigikood

                  Liikmesriik

                  Liikmesriik või selle osa

                  FI

                  SOOME

                  Kogu territoorium

                  GB

                  ÜHENDKUNINGRIIK

                  Kogu territoorium

                  IE

                  IIRIMAA

                  Kogu territoorium


title: Komisjoni rakendusmäärus (EL) 2018/979, 11. juuli 2018, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
               12.7.2018

               ET

               Euroopa Liidu Teataja

               L 176/7

         KOMISJONI RAKENDUSMÄÄRUS (EL) 2018/979,
   11. juuli 2018,
   millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
   ning arvestades järgmist:

               (1)

               Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003. aastal väljaspool Iraaki asunud rahaliste vahendite ja majandusressursside külmutamist.

               (2)

               5. juulil 2018 otsustas ÜRO Julgeolekunõukogu sanktsioonide komitee kustutada ühe kande nende isikute või üksuste loetelust, kelle suhtes tuleks kohaldada rahaliste vahendite ja majandusressursside külmutamist.

               (3)

               Seepärast tuleks määruse (EÜ) nr 1210/2003 III lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1210/2003 III lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. juuli 2018

            Komisjoni nimel

            presidendi eest

            välispoliitika vahendite talituse direktor

      (1)  ELT L 169, 8.7.2003, lk 6.

      LISA
      Määruse (EÜ) nr 1210/2003 III lisast kustutatakse järgmine kanne:

                     „44.

                     GENERAL ESTABLISHMENT FOR GRAIN TRADING (alias a) GRAIN BOARD OF IRAQ; b) STATE ORGANISATION OF GRAIN). Aadressid: a) P.O. Box 329, Bab Al Mouadham-Midan, Baghdad, Iraq; b) P.O. Box 2261, Allque, Irkheta, Karada Al-Shakira, Baghdad, Iraq.“


title: Komisjoni rakendusmäärus (EL) 2018/983, 11. juuli 2018, milles käsitletakse bensoehappe lubamist vähemtähtsate sealiikide nuum- või sugusigade söödalisandina (loa hoidja DSM Nutritional Products Sp. z o. o.) (EMPs kohaldatav tekst)

text:
                  12.7.2018

                  ET

                  Euroopa Liidu Teataja

                  L 176/17

            KOMISJONI RAKENDUSMÄÄRUS (EL) 2018/983,
      11. juuli 2018,
      milles käsitletakse bensoehappe lubamist vähemtähtsate sealiikide nuum- või sugusigade söödalisandina (loa hoidja DSM Nutritional Products Sp. z o. o.)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.

                  (2)

                  Kooskõlas määruse (EÜ) nr 1831/2003 artikliga 7 esitati taotlus bensoehappe kasutamiseks vähemtähtsate sealiikide nuum- ja sugusigade söödalisandina. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

                  (3)

                  Taotluses käsitletakse bensoehappe lubamist vähemtähtsate sealiikide nuum- või sugusigade söödalisandina ning selle klassifitseerimist söödalisandite kategooriasse „zootehnilised lisandid“.

                  (4)

                  Kõnealust söödalisandit on komisjoni määrusega (EÜ) nr 1730/2006 (2) lubatud juba kasutada võõrutatud põrsaste söödalisandina, komisjoni määrusega (EÜ) nr 1138/2007 (3) nuumsigade söödalisandina ning komisjoni rakendusmäärusega (EL) 2016/900 (4) emiste söödalisandina.

                  (5)

                  Euroopa Toiduohutusamet (edaspidi „toiduohutusamet“) jõudis oma 28. septembri 2017. aasta arvamuses (5) järeldusele, et kavandatud kasutustingimuste korral ei avalda bensoehape kahjulikku mõju inimeste tervisele ega keskkonnale ning et see võib vähesel määral langetada vähemtähtsate sealiikide uriini pH-taset. Kuna ohutusvaru peamiste liikide võõrutatud põrsaste puhul puudus, ei saanud toiduohutusamet ohutuse kohta tehtud järeldust vähemtähtsate sealiikide võõrutatud põrsastele laiendada. Seetõttu leiti, et söödalisand on vähemtähtsate sealiikide nuum- ja sugusigadele ohutu. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.

                  (6)

                  Bensoehappe hindamisel tõdeti, et määruse (EÜ) nr 1831/2003 artiklis 5 sätestatud loaandmistingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                  (7)

                  Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Lisas kirjeldatud söödalisandit, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 11. juuli 2018

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Komisjoni 23. novembri 2006. aasta määrus (EÜ) nr 1730/2006 bensoehappe (VevoVitall) lubamise kohta toidulisandina (ELT L 325, 24.11.2006, lk 9).

         (3)  Komisjoni 1. oktoobri 2007. aasta määrus (EÜ) nr 1138/2007 bensoehappe (VevoVitall) uue kasutusviisi lubamise kohta söödalisandina (ELT L 256, 2.10.2007, lk 8).

         (4)  Komisjoni 8. juuni 2016. aasta rakendusmäärus (EL) 2016/900, milles käsitletakse bensoehappe lubamist emiste söödalisandina (loa hoidja DSM Nutritional Products Ltd) (ELT L 152, 9.6.2016, lk 18).

         (5)  EFSA Journal 2017; 15(10):5026.

         LISA

                     Söödalisandi identifitseerimisnumber

                     Loa hoidja nimi

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     mg toimeainet 12 % niiskusesisaldusega täissööda kilogrammi kohta

                        Kategooria: zootehnilised söödalisandid. Funktsionaalrühm: muud zootehnilised lisandid (uriini pH-taseme vähendamine)

                     4d210

                     DSM Nutritional Products Sp. z o. o.

                     Bensoehape

                        Söödalisandi koostis

                     Bensoehape (≥ 99,9 %)

                        Toimeaine kirjeldus

                     benseenkarboksüülhape, fenüülkarboksüülhape,
                     C7H6O2

                     CASi number 65–85-0
                     Maksimaalne lisandite sisaldus:

                                 ftaalhape: ≤ 100 mg/kg

                                 bifenüül: ≤ 100 mg/kg

                        Analüüsimeetod
                         (1)

                     Bensoehappe sisalduse määramine söödalisandis:

                                 —

                                 tiitrimine naatriumhüdroksiidiga (Euroopa farmakopöa monograafia 0066)

                           Bensoehappe sisalduse määramine eelsegus ja söödas:

                                 —

                                 pöördfaas-vedelikkromatograafia UV-detektoriga (RP-HPLC/UV), meetod põhineb ISO9231:2008 standardil.

                     Vähemtähtsate sealiikide nuum- ja sugusead

                     —

                     5 000

                     5 000

                                 1.

                                 Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                 2.

                                 Söödalisandit ei tohi kasutada koos muude bensoehappe või bensoaadi allikatega.

                                 3.

                                 Täiendsööda kasutusjuhistes tuleb märkida järgnev teave: „Bensoehapet sisaldavat täiendsööta ei tohi sellisel kujul anda vähemtähtsate sealiikide nuum- ja suguloomadele. Emiste täiendsööt tuleb hoolikalt segada muu söödatooraine päevase kogusega.“

                                 4.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas silma- ja nahakaitsevahendeid.

                     1. august 2028

            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.